
ÄLÄ HERÄTÄ V/IELÄ 



Hitaasti nyt. 

Älä kiirehdi kosketusta. 

Älä herätä kaikkia unelmiasi vielä. 

Hiivitään hiljaa kuiskaten 

kuin mietiskelevä tuuli. 

Vastustetaan 

kaikkea kiirettä, 

maailmaa 

juoksevia askeleita 



SANOMIA 



Aurinko 

valon agentti 
piilossa pilven nurkalla. 
Lähettää alas 

raidallisia sanomia 

valoviiruja mieleen. 



Penni Airas 



KLISEETANGO 



Kun mietin kuinka lauseet monet 

hukkaan kadotin, 

sieluin palavin 

niitä keräsin. 

Tehdä voisi laulun niistä 

kenties joku muu. 

Ja mulle käteen lyödään luu. 

Kliseetango on 
vastustamaton, 
lause jokatoinen 
onhan aivan tajuton. 
Loistaa veteen kuu, 
tähdet kuvastuu. 
Rakkaudesta huokaa suu. 

Ei kirjoittaja koskaan mitään 

roskiin heittää saa. 

Kaikki rakastaa 

lemmen sanomaa. 

Siksi on nyt tarpeellista 

luoda biisi uus. 

Kun sielussa soi tuore blues. 



VÄÄRÄ OVI 



Istun mustassa tuolissa, 
ajattelen ihmistä jota rakastin, 
rakastan. Puhun, puhun, puhun. 

- Missä olit silloin, missä minä? 

- Mistä tulee timantinsininen 
silmiisi, mistä? 

Hyvä, hyvä! Otan vastuun, vaadin sitä 
myös muilta. Ei runo ole looginen 
rakenne, teoria. Runo on kokemus 
lukijan päässä, kohteessa. Kirjoittaja 
on toisaalla. Siis, runo on ihminen, 
se on tässä: 

- Haluaisin rakastella kanssasi, hyväillä 
rintojasi hämärässä huoneessa. 

- Rh, vastuu, ja paskat! Mutta muuten... 
Lumiset oksat itkevät helmikuun auringossa, 
minä kuuntelen puhetta huoneessa, itseäni. 



Timo Brunila 



SANOILLA LUON ITSENI 



Hyväilen pehmeää poskea, 
katson kysyviin sinisiin silmiin. 
"Kaikki on hyvin rakkaani, 
isä laulaa sinulle iltalaulun." 
"Levon hetki, 

yö, pien armaani, 
nuku lauleluhun." 
Puhallan sanojen untuvapallo ja 
lapseni raukeisiin silmiin. Sanat 
tunteeni, sanat sydämeni. Sanat 
hyväilevät pienokaisen uneen, sadun 
maahan, sanojen salaperäiseen valtakuntaan. 



Timo Brunila 



NINR olen tässä 



Metsän reunustama aukko 
taivaaseen, kuun kuva 
syvällä järven uumenissa. 
Hämähäkki Kiipeää 
tyhjään, yksinäinen 
ranta-ahven lepäilee 
hiekkapohjan tuntumassa. 
Linnut. Vaarojen rinteet 
vetävät hitaasti 
verhoja yömetsän edestä. 



Timo Brunila 



RUNOJA ROMANIAN LAPSISTA I 



palanen elämää 

vihan maksimoimassa maassa 
ojennetuissa käsissä 
vain lyhyt lanka 

kohti taivasta 



Brita Hakala 



RUNOJA ROMANIAN LAPSISTA II 



vaikka repisimme sydämen 
irti rintalihaksistamme - 
me olemme vahingon jo 
tehneet - kaikille näistä 
vähimmistä 
hänelle 



Brita Hakala 



RUNOJA ROMANIAN LAPSISTA III 



he ovat lakanneet näkemästä, 
kuulemasta, jo silloin 
kun äiti ja isä heidät 
jättivät, ja mitä hyö- 
dyttäisi tuntea, siitä seuraisi 
vain vilu ja nälkä, se 
mitä heillä enää on jäl- 
jellä, on vain tämän- 
hetkinen - ja - nyt, 
olemassaolon viimeinen rengas 



MIILUNPOLTTAJA 



Karua miilunpolttajaa kiehtoo runous 
Vanhoilla silmillään katsoo 

tulisinta tulta 
Qn kevät ja valkovuokot kukkivat 
Rohtuneet jalat ja otsassa vakoja 
Metsän tummaa rehtiä taikaa 
Kyynel metsänhaltijan toveruudelle 

Virran pähkinäsilmäinen kauris 

Veli ja sisar käsikädessä 



Liisa Hänninen 



PRRSlRlSAAPU 



Punot koria hiljaisena pääsiäisaamuna 
käy Bachin sävelet sydämeesi 
On rauhallista ja puhkeaa nöyryys 
kapeista käsistäsi 

Valo ja tuska 

Annoit lapsillesi aikaa ja kärsivällisyyttä 
ja tähtien valoa 

Silmissäsi on kaihi ja hartioissa väsymys 
mutta monet ovat kääntyneet puoleesi 

Kirkas on tämä aamu 
jaloa työnsiementä täynnä 

Soi Bachin sävelet 



Liisa Hänninen 



PITKÄ TIE 



Vanhuksena kuljet paimenen reppu selässäsi 

kimaltava kallio silmissäsi 

sankariteot muistoissasi 

Tie on pitkä ja alakuloinen sen olemus 

Vihreän hiippalakin ovat laittaneet 

päähäsi 

Ja ontuvana kuljet kepin kanssa 
Tulitukkainen olit nuorena 
runoilija heinäkuun yössä 
viinin ja neitokaisten ystävä 
kuohuvien ajatusten mestari 
Kruunun arvoituksen omistit ja nuo 

lämpimät pehmeät kädet 
ja mainiot kepposmuistot 
Leijonan viitta oli harteillasi 
ja karnevaalikukkia rinnuksissa 

Muistoissa lainehtiva vilja 

ja rypsipellot hehkuvan keltaiset 

ja aamuyön vetäytyvä tähti 

Kuuntele minua ystäväiseni 
Liisa Hänninen 



AURINGONPIMENNYS 



Afrikan tarinat auringonpimennyksistä 
ovat taiteen aarteita, aavistuksia 
uskomuksia. Kuvat modernin abstrakteja 
Tosin aurinko laskee Afrikassa joka ilta. 
Täällä Pohjolassa voi nähdä auringon 
pimenevän yölläkin. Voi nähdä öisiä 
pilviäkin ja niissä Neitsyt Marian 

Vuosia sitten aurinko pimeni Saksassa 
Natsien pitoihin en mennyt, olin ovela 
aseveli. Vaikka puolet ihmiskunnasta 
palvoo juutalaista miestä aurinkona 
Saksassa vihattiin juutalaisia 
Tuhottiin kaasukammioissa, rovioilla 

En tarmokkaasti vastustanut, siitä 
syyllisyyden tunteita 

Ehkä en paljoa tietänyt, sillä tuollaiset 
asiat pimennettiin. Tosin kirjeisiini 
kyhäsin piilotajuni sanomia kauhun 
sekä tuhon voimista. Tunsin pari natsia 

Tuo elämänvaihe päättynyt. Menen itseeni 
ja elämääni. Aika puhdistaa ja muuttaa. 
Nyt merkitsevät henki ja rakkaus 
- pimentymätön. Ystävyyttä eivät korvaa 
kultakuutiot eivät kivitalojen osakkeet. 
Joskus ystävä jaksaa säteillä, löydän 
uutta myös itsessäni. Aurinkoni ei sumene 



Erkki J. Immonen 



JÄÄVUORI 



Odotan, sanoit soittavasi, mutta ei kuulu 
pirausta. Hermostun, kävelen, kääntyilen 
on aivan pakko liikkua. Soittamattomuutesi 
ärsyttää, vaikka pelkään totuuksiasi 
Et aina pidä lauluistani 

Lienet jäävuori, et ihminen. Mutta 
odotan yhä soittoasi. Tunti kulunut, kaksi, 
Kolme. Ei puhelin pirise. Ovatko yhteydet 
poikki vai olenko tullut jo kuuroksi. 
Onneksi tuuttaa ambulanssi, sen ohimenon 
saatan kuulla, ei korvissani suurta vikaa 
Vaikka nyt paneudun makuulle, on aamulla 
aikaa puhua. Enkä hevillä anna anteeksi 

Kukkokiekuu, kukkokiekuu 
voitko kuulla minua, rakas. Aamullakaan 
ei vastausta. Lyökö edes hänen sydämensä 
Postittaisinko kuvakortin vai ostaisinko 
kultasormuksen. Lopulta paketoin äänilevyn 
vaikken halua musaa opettaa. Lie hänen 
makunsa entinen: tuulta, solinaa ja 
linnunlaulua 

Jaksan alleviivata osoitteen, 
vaikka siinä on paljon sanoja. Teksti selvä, 
vain mieli väsynyt. Varjoni epäilee 
menestymistä, on niin kova pitämään pintansa 
Mutta helvetin pelko on helvetti itse 

Jäävuori sulaa. Sovinnon jälkeen 
hän soittaa 

Kukkokiekuu, kukkokiekuu 
voitko kuulla minua, rakas. Tavattaessa 
suutelen kultaani niin, että hän tuntee 
sen - kantapäissäänkin 

Onneksi tuuttaa ambulanssi, ja rakkaanikin 
sen kuulee 



Erkki J. Immonen 



SOPIMUS 



Olen kuin Rousseau. Teen sopimuksia 
paremmasta elämästä, en rahasta. Suostutko? 
Odotan kunnon repliikkiä, en lottovoittoa. 
Väriuni riittää. Elämä olkoon pyhä, 
tehokas. Vihreää saasteitta! On hoidettavaa, 
mutta yhdistämme voimat. Mitä? 
Mieltäsi kiinnostaa elokuvatähteys 

Voisimmehan tehdä filmin. Viiden vuoden 
yhteistyöstä teen kanssasi sitoumuksen 
Ikähän käsittää kausia, jaksoja voi lisätä 
Iäisyys syntyy sekunneista. Vuode- 
tuokioistakin. Juoksisimme vapaina metsissä 
ja niityillä, etsisimme tasapainoa 
uniimmekin. Kuulen jo lintujen laulua. Oh, 
iloista elämää, ei mitään orjatyötä. 
Manuskriptit laatisimme yhdessä 
Shakespearen tapaan. 

Kirjoittaminenkin elämää, tilanteita, pulmia 
Tekstin taitossa voi viisastua, ei revi 
papereita. Tuhat lukisi teoksen, sata 
kahteenkin kertaan. Arvostaisimmeko sitä? 
Jos paperi loppuisi, siirtyisimme veistoon 
Viimeisen runon jälkeen ensimmäinen patsas 
Sen voisi työstää nuoruuden kokemuksista 
sitten, kun ne kivettyvät 
Klirr! 

Puhelimessa kyselevät Michelangeloa, joka jo 
hakkaa marmoria tuonpuoleisessa. Emmehän 
suutu virhesoitosta, vaikka ääni on kylmä 
Tarvittaessa veistämme pois - piruilut 
Pääasia on, että välipuheemme pitävät 
Täyttä elämää valveilla ja tajuttomassa! 
Ehkä myös kokemusta - Äärettömässä 



Erkki J. Immonen 



YHTÄLÖ 



Kärpäsistä en pääse. 

Mihin tahansa voileipäni laskenkin 

siinä on yksi ja toinen ja monta 

verkkosilmää 

jakamassa sitä millä itseni 
ruokkisin. 

Masentajista en pääse. 

Mihin tahansa lyhtyni ripustankin 

siinä on yksi ja toinen ja monta 

suuta 

puhaltamassa liekkiä 
sammuksiin. 



Leena Järvi 



YMPÄRISTÖTUHO 



Helman täydeltä" rakkautta 
sylin täydeltä lempeyttä 
suun täydeltä hellyyttä 

jos sitä ei vapaaehtoisesti anna 
se on myrkkyä 



Leena Järvi 



PAINAJAINEN 



Kaksitoista kertaa kello lyö, 
on keskiyö, 

ne lyönnit aina kuuntelen. 

Helähdys viimeinen on käsky: nuku! 

Unen aalto rantaa huuhtoen, 

rantakiviin tarrautuen minä 

- en vain minä - minuus. 

Armahda ei avaruus, 

se lupauksen vapaudesta 

kätkee tähtikämmeniinsä. 

Saa unen aalto viedä syvyyksiinsä, 

on kohdattava aina sama 

aina sama aina sama kauhu. 

Nousen aamu-usvaan 

tuskin hengittäen. 



Leena Järvi 



DEBYYTTI ANDROMEDAN TAKAA 



Kosmoksen kohtalon kurimuksessa 
huikeilla avaruuden selkosilla 

alkugalaksini humahti roihuksi 
muhi mustaksi aukoksi 
etiäiset määrättiin edustamaan 
minutkin muunnettiin litteäksi levyksi 
antiaineeksi 

tupattiin tarkoitusta täyteen 
nipetettiin pinsetillä lähtölevylle 
luinen käsi ojensi koukkuisen sormen 
singahdin radalleni pitkän piirtimen 
linjaimelta 
avaruuden ilotulikkona 
suihkevana pyrstössä suhisten 

kiisin tähtisumujen läpi 
supernovien ohi 
liftasin aurinkotuulilla 
vilvoittelin komeettojen jäätiköillä 

Sieltä olen tullut, Andromedan takaa 

kuolleen kulttuurin konsulttina 
toteuttamaan ympätyn ohjelman 

matka kesti sekunnin sirun 
miljardi valovuotta 

Telluksella tutkin tavat ja tyylit 
miljoonat majat ja markkinatorit 
hain kotoista kansaa ja asuinsijaa 

ominoiduin Hartolassa saunassa syntyvään 
tunsin tutuksi hämäläiskylän 
syyskuisen päivän ja vihdantuoksun 

Täällä olen sovittanut sfäärien melodiaa 
kehittänyt kadonneen galaksin debyyttiä 



Erkki Kraft 



TYHJRKOURAINEN F AARI UHOO 



Kuules Kaarina, kenelle säästit? 
kohta olet kourallinen tuhkaa 
ja Helena, sinäkin pihtasit 
nyt olet laho ja lihavya 

entäs Manta makea 
sinä suosit Kakea 
ja minä sain turhaan hakea 
sun aittasi ovea 

Hejsan Birgit, Hilu och Fridulei! 
ennen naureskelitte lemmellein 
nyt on kaukana nuoruuden unelmat 
ja poskenne kurttuiset, kalpeat 

Voi naikkoset kaikki katalat 
ja owenne kamanat matalat 
minä vedän ruksin muistojen yli 
faaria odottaa nyt neidon syli 
kuumana kutsuva, kiitollinen 
jo on aikakin, toki sen ansaitsen! 

Jos valita saisin, miten lähden täältä 
minut mieluummin korjattais naisen päältä 
tai annettais salaman leimahtaa 
faarin pitkäisen tulessa kiehahtaa 

Elämässä tässä hämärässä 
olen ollut rähmimässä 
tulin, menen tyhjin kourin 
tulless huusin, menness hourin 



Erkki Kraft 



KIRVESVARTTA VEISTELLESSÄ 



Koivuhalon sisältä löytyy kirvesvarsi 
tuossa on kädensija, tuossa voimavarsi 
tuohon jätettävä kyhmy hamaraa varten 
tuosta suipennettava kirveensilmään 
suipenteeseen halkio kiilalle 
siellä se on halon sisällä, kirvesvarsi 
ja sinne jää tällaiselta, toistaitoiselta 
miten lie synnytyksessä lipsahtanut 
peukalo keskelle kämmentä 

mutta antakaa minulle nainen naurateltavaksi 
antakaa ralli rallateltavaksi 
antakaa pullo pulputeltavaksi 
sen varsinkin taidan 
ei ole minusta miestä miekan mittelöön 
sanan säilällä sohlaisin 
ei naisen naimiseen 
nupopäällä nuhjaisin 
ei runon rustaamiseen 
ruman runon raaputtaisin 
ei lasten opastamiseen 
mieron tielle ohjaisin 

mutta näyttäkää maantie 
sitä mittaisin 
avartakaa ilmaa 
sitä haukkaisin 
luovuttakaa taivaanranta 
sitä maalaisin 
antakaa turpiin 
korpeen katoaisin erakoksi 



Erkki Kraft 



PALKINNONJAKOA 



Parhaat patsaat sai palkinnon 
toiset ei yhtään kyyneltä 
jotkut taasen armokuoleman, 
yksinäiset kiersi vain kehää 
kymmeniä kertoja kiroillen, 

Tasa-arvoa tietty, jos 

ei huomioida mii joonalah juksia 

eikä sukupuolieroja, 

saati heikkoja hellyyskohtauksia 

maailmankartoilla. 

Entä minä sitten? 

(Ylitä teen pimeässä 
tuskaisten ajatusten auringossa? 
Kirjoitan sadistisesti elämästä 
rev/in hunajaa pois totuuden päältä. 
Kietoudun sanaseittikahleisiin, 
rakennan huutomerkkibarrikaadin ja 
kysymysvallin täytän seis-merkein 
ja silti ne ei pidättele ketään. 

Toisten todistaessa maan hyvyyttä 
juoksen läpi jäisten kasvojen, 
murskaan "lämpimät" kivisydämet, 
eikä meren laajoilta ulapoilta 
löydy vastausta yhteenkään huutoon 
- ja siksi 

minä jätän tämän maan. 



Vexi Laulajainen 



LUOKKAJUHLA 



Ohi kesän juoksee asfaltti 
kylmän tuntemattomana 
huutaa kuumat laakerit 
sydämen a jatuskolmiot on tyhjät 
ja kitkan valitus muistuttaa 
inhimillisyyttä, lämpöä? 

Ystäväni vaipui talvihorrokseen 

herätäkseen virkeänä kesän riemuun. 

Miksen siis minäkin . . . 

lunta piikkiin ja ojanpohjalle nukkumaan, 

sitten joku voikin herättää 

mielen murska-aikaan. 

En tosin tiedä kaivattaisiinko 

vaikka nukkuisin ohi muiden 

kun rikkaruohot koristaisi muistomerkkejä, 

silloin juhlatkin olisi ohitse ... 

ne joissa istuin kolmannella 

ja odotin kesää huonolla todistuksella. 



Vexi Laulajainen 



ETSIJÄT 



Enkä minä löydä rauhaa 
katujen likaisista sokkeloista 
jotka tunnen jo kaukaa. 
Ja jokainen löytää sataman. 

- Ja kerran täällä kävi kuolema, 
sanoit hiljaa silhuetille . ♦ . 
... ja v/ei mukanaan ystäväsi . . . 
jatkoi laineet kaislikossa. 



Vexi Laulajainen 



AJASSA 



Viikonlopun tuhatmäärätarpo jat 
kiireisessä liikkeessä 
osoittamassa virkeää mielenkiintoa 
sammaloitumisen estämiseksi, 
□n väriä, hehkua, kiiltoa, 
jotta rutto tarttuisi, 
rahan maku, oma ahneus pysyisi. 
Saako kysyä, - 

antaisitko hämärän, joka virtaa sisäämme 
unohtua? 

Silloin minäkin, 

vaikka en edes unessa muistanut 

nukkuvia käsiäni, 

heräisin. 



Terttu Lemström 



OHIMENEVYYS AAMUJUNASSA 



Olen mukana kiihtyvässä liikevirrassa, 
luonnostelen pakenevia ääriviivoja 
ikkunapeiliin. 

Katselen hahmoani, 

minäkö? - epäilen, 

eilenhän olin vielä nuori tyttö. 

Tunnen, etten hallitse tilannetta. 

Ympärillä outoja kasvoja, tuntemattomia 

matkaajia, 
jokaisella oma tietoisuutensa. 
Luovu tavanomaisesta, ajattelen, 
sinussa aine muuttuu energiaksi. 
Sanojen aaltoleikki viehättää. 
Haluan uuden lähtökohdan, 
en kivettynyttä tasapainotilaa, 
kahleen rajoittamaa liikettä, 
en tajunnanumpiota. 



Terttu Lemström 



YSTÄVÄ 



Valo ei voita pimeyttä 
kipeänä päivänä, 

jolloin harmaus riippuu ikkunassa, 

ja tuuli mittaa maisemaa. 

Minkä merkityksen saakaan silloin 

ystävä, joka maalaa lämmön värillä 

punaisen ruusun 

sielusi seinään. 



Terttu Lemström 



AAMUHERÄTYS 



Asenteille auoin on aamun mieli 

Tarjolla on sineä, punaa 

ja vihreän vivahteita 

On muitakin värejä 

On uskontojen autuutta 

ja taivasosuuksia 

Jos löytää oman linjansa 
ja asennoituu kuin tutkija 
välttyy vallankumousmielialoilta , 
jyrkiltä vakaumuksen myyntitykeiltä 
ja roihuavilta mielipiteiltä 
Nehän tuottavat nälkää, 
verta, kapinaa, kumouksia. 

Suuret kumoukset kaatuvat 
omaan ylivertaisuuteensa 
Missä on kaikkien vallankumousten 
pysyvä siunaus? 



Kyllikki Lietmaa 



KOKO HELTEISEN PÄIVÄN 



On kyse LEIVÄSTÄ 
leveästä, pitkästä, makeasta 
Ja palveltava on 
paholaista tai pyhimystä 
Tuskin missään myllyssä 
puolueetonta jauhoa 

Mutta yhtä kaikki 
LEIVÄN eteen on tehtävä 
laadunvalvontaa ja tiedonsiirtoa 
taisteltava tulosvastuusta 
ja soitettava 
onttoa mainosrumpua 

Melkein kaikille 

tätä siunausta riittää 



Kyllikki Li et maa 



HYVÄN päivän ilta 



Ei minkäänlaisia paineita 
Aivankuin nirvanassa 
hyvästä seurasta, viinistä 
Ajatukset lepotauolla 
avoinna hiljaisuudelle 

Ei rasita helle ei vilu 

Tuuli lepää ja taivaanrannalla 

ehtoon ilotulitus 

Ei kiirettä mihinkään 

eikä mistään pois 

Kaikki on tässä ja nyt 

paremmin kuin hyvin 



Kyllikki Lietmaa 



KOIRA 



Koira 

on ystäväsi 

Tuo lajissaan pikkaraisin 

se ihmistä rakastaa - sinuakin 

isäntää niin ankaraa 

sekä 

perheen lapsista 

pienimmäistä 

- häntä, joka karvoista 

karistaa 

ja lapsensano jaan 
Soilalle» 

puhua mokeltaa. 



Orvokki Mäki 



NUKKEÄITI 



— — SO SO 

kaapissa kuiskitaan 
onko nukkeni valloillaan 

- miksi 

kuuluu supatus tuollainen 
kierrän lukossa avaimen 

oi oi - - 

onko ongelma siitä 

ettei Liisulle peitto riitä 

tulen peittämään 

vielä kerran sun, hyvää yötä 

rakkaani mun 



Orvokki Mäki 



UNTEN MAILLE 



Tuutilullaa 
uneen hiljaa, isä 
pienoistaan tuudittaa 

On höyhensaarilla 
untuvapeitto, sen 
unilinnulta lainaksi saa 

V/ie höyhensaarille, 
hellä unilintu, isän 
pikkuinen uinumaan 

tuuti tuuti - 
tuuti vielä, isä 
pienoistaan tuudittaa 



Orvokki Mäki 



KUIN SOITTO 



Valo, 

punainen säde 
kuin kellojen ääni 
kuin soitto 

tämän kaiken kirkasta seinämää vasten. 



Eila Niemi 



KOHTA ON KESÄ 



Koivussa tuulenpesä 
ojanreunalla rentukoita 
kohta on kesä, kesä 
ja paljon mustikoita. 



TÄHÄN ASTI 



Tähän asti kaikki yhteiskunnalliset 

ratkaisut ovat olleet ihmislajin 

sisäisiä välienselvittely jä. 

Nyt ratkaistaan ensimmäisen kerran 

luonnon ja ihmislajin välistä 

konfliktia. 

Luonto toimii geneettisen informaation 
avulla, eikä valitettavasti tunne 
käsitettä kompromissi. 



Martti Niemi 



VALLASSA 



Ihmiset ovat siinä määrin 
ydinasepelon vallassa, että 
pommista on tullut anonyymi, 
brutaali olio, jota on 
toteltava 

vaikka se on täysin heidän 
omaa keksintöään. 



TAHDON TAKAISIN LAPSEN 



Tahdon takaisin lapsen, 

joka tanssi tulipunakengin, 
hymyili viattomuuttaan, 
teki taikojaan 

ja kättään heilauttaen katosi. 



Ei ole enää lapsen käsiä, 

ei kasv/oja, sielussa palavaa viattomuutta. 

Alla betonitaivaan 
nuori nainen 

kylvää uutta siementä sieluunsa. 



Satu Nieminen 



PUHUT PERILLISESTÄ 



Puhut perillisestä 

kuin hoitoon tuodusta 
noutajan pennusta. 

Vastuun ottaisit, 

muttet sitä vuorelle kantaisi. 

Minäkään en siihen pysty. 

Ei minussa ole vielä äitiyttä. 



Satu Nieminen 



SEN PIENEN SIELUN 



Sen pienen sielun, 

jonka kerran synnytän ... 

Ajamaan kolmipyörää, 

hyppimään kiveltä toiselle, 
joulupukille laulun laulamaan ... 

Mihin vie sen pienen sielun tie? 

Kolmipyörällä maailman ääriin, 

kiviltä kallioille, vuoren huipulle, 
joulupukiksi tunturille? 



Satu Nieminen 



VIITTA 



Vedä ylles politiikan viitta, 
ole tietävinäs, vaikket tiedäkään. 
Muiden aattehista älä piittaa, 
ole kuulevinas, vaikket kuulekaan. 
Puhu paljon, mutta vähän sano: 
siinä politiikan A ja 0. 
Kansalaisten politiikan jano 
hukkuu puolueiden viidakkoon. 

Vedä ylles politiikan viitta, 
koeta ymmärtää, vaikket haluakaan. 
Pahat asiat veran alle liippaa, 
ole näkevinäs, vaikket näekään. 
Puolue on sinun isäs, 
äitis äänestävä kansa on. 
Suurellisen lapsilisäs 
maksaa köyhä kansa onneton. 



Pirkko Nuutinen 



KONKURSSI 



Firma ilman johtajaa - se hajoaa. 
Johdettuna huonosti - se katoaa. 

Kun konkurssi on ovella 
ja valaa kasi povella 
tekee suuri johtaja, 
silloin totuuden on vuoro. 
Työttömien laulukuoro 
kysyy: koska meidän vuoro: 

Asuntoja, ruokaa, palkkaa ootamme. 
Johtajat, te suuret, mitä annatte? 
Silakkaa ja pettuleipää - nälkäämme. 
Lupaukset, pohjattomaan hätäämme. 

Etelään päin kone lentää. 
Sinne johtajamme entää. 
Rahoissansa kieriskelee. 
Partanansa naureskelee. 
Kyllä meill' on tyhmää kansa, 
kun se luottaa johtajaansa. 

Firma ilman johtajaa - se hajosi. 
Johdettuna huonosti - se katosi. 
Rahat vei se huono johtaja, 
jolla ei ollut vastuuta. 



Pirkko Nuutinen 



LAULULINTU 



Laula lintu laulusi, 
laula koko maailmalle 

- äänelläänhän se variskin 

Laulaa hiljaa ja kauniisti. 

filä riitasointuja sovita, 
suureen ääneen kailottele 

- luuloja tosina. 

Lyhyeen loppuu laulusi. 

On muitakin laulajia, 
muita ehkä parempia 

- sinun laulusi ylitse. 

Katkeaa kanankin kaula! 



Pirkko Nuutinen 



HYVÄ SOTILAS 



Kenraalit ottivat minut 
ja sanoivat: Marssi! 
Antoivat kiväärin 
sanoivat: Ammu! 

Kysyin kuka on vihollinen? 

Kenraalit kuorossa: 
Kaikki mikä liikkuu on maali 
Kaikki mikä liikkuu 

laulaa ja leikkii. 
Ja minä ammuin 

valkean joutsenen 

laulavan linnun 

leikkivän lapsen. 
Vein ne kenraaleille. 
Ja ne katsoivat minua 
ja sanoivat, että olen 
hyvä sotilas. 

Minut ylennettäisiin 

tekojeni ansiosta. 



Pirkko Poutanen 



PAKOSUUNNITELMAT 



Paon juridinen luonne? 

Mitä laki sanoo pakenemisesta: 

Minä olen 

Muista 

Kunnioita 

Älä himoitse 

Rakasta! 
Pakenemisen motiivit: 

epävireisen soittimen ääni 

täysinäisen tarjottimen kantaminen. 
Etsin kuolemaa kun pakenen, 
pelkään kuolemaa jos pakenen. 

Minut kenties ammutaan muurille. 

Ajaudun lauttoineni 

yksinäisyyden meren rantaan. 
Tänään minun on pakko 
lahjoa vartijat. 



Pirkko Poutanen 



HISTORIAA 



Joka aamu 

latoo mies pasianssin kortteja 
yhä nopeammin 

ei uskoisi, koska vanhenee. 
Joka aamu 

vaeltavat nunnat hitaana 
kulkueena 

avonaisen haudan ääreen. 

Muistavat elämän lyhyyttä. 
Ja nuori nainen 
pesee jatkuvasti käsiään 
pesee syyllisyydestä. 

Kiirastulessa sielu puhdistuu 

tekemästään pahasta. 



Pirkko Poutanen 



OHIKATSOJA 



He alkoivat sääliä häntä 
eikä hän ymmärtänyt 
miksi 

sillä hän oli vahvin heistä 

kunnes huomasi, että 
siksi 

hänen oli oltava 
vielä vahvempi 
ja hän rakensi 
kestävän muurin 

Hän ei näe heitä 

silmänsä ovat auki 
korvansa 

kuulevat ääniä 

He hakevat katsetta 
hän 

ei katso sääliviä 
säälistä. 



Raita Pulkkinen 



TOTEAMUS 



Niinpä niin 

nyt se on tullut 

lama 

toisille, ei minulle 

minä elän yhtä hienosti 

tai huonosti 

elintasossa nousen 

muihin - en itseeni verrattuna 

edessäni yhtä samaa 
kituuttamista 
käytettyjä vaatteita 
kirpputorilta 

tai hyväsydämisiltä vaivihkaa 
kahvipaketti tarjouksesta 
ja kaikki muu 

joskus ei ole syötävää 
no, joinhan aamukahvin 
ruokatunnilla kävelen 
kokoan voimia 
palkkaennakon pyytämiseen 

ei sille mitään voi jos yllättäen 
hammaslääkärille menee niin paljon 
se on ylellisyyttä 
älkää moittiko minua 
palkkani on pieni 
vain vuokrani suuri 

olisi helpompaa 

kun ei tarvitsisi antaa markkoja 



Raita Pulkkinen 



työtoverin merkkipäiväkeräykseen 
nälkäistä makeat kakut kuvottavat 
niinkuin merkkipäivätkin 

on minulla iloja 

kulkevathan keveästi luut ja nahka 
eikä vyötärö kiristä 
te ette ehkä tiedä 
miltä elämä maistuu 
ja vesi 

miltä maistuu vesi 
joka ei maksa mitään 

- Kuinka kauan kestän tätä? 



EN OLE AJATELLUT 



. . . hautasivat 
elämän kukkeuden 
kevään kynnyksellä 

vakavin kasvoin 
laskivat hautaan lapseni 
mahtoivatko ajatella 

minä en koskaan, ettei 
hän 

sitten joskus 
olisi 

laskemassa lepoon 
uupunutta vanhusta 

Raita Pulkkinen 



MINUN SATUNI 



Metsästäjä HOI 

auta arkaa Lumikkiparkaa 

Punahilkankin pelastit 

suden vatsasta mummon kaivelit 
kivillä täytit Hukkasen mahan 
kivillä panssaroit pahan. 

Ei Äitipuolen ilkeys 
ei omenan myrkky 
rakkautta voita. 



Kaija Räihä 



PELTISYDÄNET 



Rakkauden risteysasemalla 
asuu yötön yö, 

kukat tulipunaisina, tuulet lempeinä, 
sateenkaaren kaikki värit. 

Lähelläsi pidä, mies 

kupari-ihoinen, merensini silmissä 
hymysuin. 

Sinä pidit, rusensit silkkipaperiksi 
tahdon veit, ajatukset, ajan. 

Viedä sait. 

Elämältä maistui. 



Tarja Sahramaa 



SULJETUT OVET 



Kosketuksen kalpea aavistus 
hentoon värinäänsä laskeutuu 

kuin kevään hauras perhonen. 
Havinassa viesti; 
tässä hetken olen, 
Sinua varten. 

Hän ei vaivaksi ollut, enkä minäkään 

yhteiset aamut oli, iltojakin muutama, 
tutut puheet, liikkeet, lapsikin. 

Meitä varten kohtuullisesti aikaa 
varattuna oli 
kunnes 

laiturilta nousit ihmisten sekaan, 
joiden määrä lähteä oli. 

Muitakin siinä, jotka yksin jäivät. 



Tarja Sahramaa 



KAATUNEET UNELMAT 



Kodin rakensi, havut rappujen eteen metsästä. 
Taloksi asettumaan kehotti. 

Tuvan ensimmäisenä näytti; 
siinä naisen paikka, 

leivinuunin ja lieden välimailla. 
Mies kamarissa istui, rauhaansa häiritsemättä. 
Ja jos vaimoihmisellä aika pitkäksi kävisi, 
talon nurkalla ryytimaata, 

sitä ajankuluksi perata voisi. 

Lapset täyttivät lattiat, työ kädet, 

jalat kiirettä pitivät, 

vuosi toisensa perästä ehtiä yrittivät 
kunnes kädet syliin alistuivat. 
Uunin kupeelle tuoliin nukahti vaimo, 
mies jo aikaa kamarista kadonnut. 



Tarja Sahramaa 



JAETTU PUUTE 



Jaettu puute 
on 

yltäkylläisyyttä 



Sanneli Savolainen 



Yö 



Siipeni 
sumussa 

vihreässä viileässä sammalessa 
varpaat 

Kuuntelen 

väristen 

odotan soittoa suolta 



Sanneli Savolainen 



TAULU JA PUSTIKKASUNNUNTAI 



Siemenneste sormissani 

sametinpehmeänä 
hitaasti nivelen 

näkymättömän maalauksen 
napasi suuntaan 

Miljoona mahdollisuutta 
tuhlattua elämää 
tässä taulussa tänään 

Suihkussa 

suihkutat hetken mahtavan 
mahdollisuuden 

jätteeksi vesistöön 

Esitän äänettömän vastalauseen 

Sitten alkaa 
todellinen elämä 
ja sinä lähdet mustikkaan 
ämpäri tarakalla 
ja itken itseni olemiseen 



Sanneli Savolainen 



SYÖKSYN SUTENA 



Syöksyn sutena taivaalle 

raastan pelkoani sen kanteen 
naarmuiksi 

joihin aurinko 
saa painaa veriset sormenjälkensä 
aamulla 
syttyy sota 

- jossakin 



Susi Siitonen 



VALKOISIA LOKKEJA 



Valkoisia lokkeja 

tuomiokirkon yllä 
niiden takana lepää 

väsynyt iltapäivä 

Kun tiimalasissa kilahtaa 
horisonttiin ilmestyy 

outo pilvipatsas 



Susi Siitonen 



MINUN JUMALANI 



Minun jumalani 

puhuu silloin 
kun metsässä 

lintu lentää 
kellonlasin läpi 

ja aika pysähtyy 



Susi Siitonen 



ISÄ NIKODEMUS 



Isäni Nikodemus, 
saanko viettää hetken 
iltaa kanssasi? 
(^itä on elämän ilta? 
Rakennatko illassasi siltaa 

johonkin toiseen olemassaoloon? 
Olen nuori, en aavista mitään 
muuta kuin tulevaisuuden tässä 
elämässä. 

Sinä kertoilet mielelläsi nuoruudesta. 
Isäni Nikodemus, minä sanon, 
kerro minulle nuoruudestasi, mitä se 
silloin oli? 

Minä kuuntelen, 

minä kuuntelen. 
Paljon on menetetty, paljon on saatu, 
mikä on summa. Se on kai tässä 
vanhuudessa, jossa menettää sen kaiken 
mahdollisen voitonkin jota jossain 
vaiheessa on ollut . . . 
Ei ole muuta kerrottavaa. 
Yritän vielä vähän tulevaisuutta. 
Jokainen vuorollaan. Olen 
hiljaa, odotan. 



Hannu Sinervuo 



En tiedä, uskon, on jotenkin pakko. 
Elän nuorissa ihmisissä kadulla, 
kentillä illassa, siellä minä liikun, 
silti istun tässä ikkunan ääressä. 
Ikävä 

minulle teitä tulee . . . 

Ehkä te olette TV-tähtiä minun 

toisessa maailmassani. Ehkä olen 

teidän kukkienne lanta, maatunut ... 

Monta 

tulee minun tilalleni. 

Vielä enemmän teidän. Ehkä 

te hengitätte minua, haistelette 

hengiltä. Minulla on varaa hullutella 

asioilla. Teidänkö vuoksi? 

Itseni vuoksiko? 

Poikani. 

Mii n, isäni Nikodemus. 
Poikani. Mennään nukkumaan. 
Mennään. 

Vielä on unelmia. Kiitos siitä sinulle, 
teille. 



Hannu Sinervuo 



FILOSOFIN KEVÄTTÄ 



Ajattelen 

kuin jollekin puhuisin 

Talo kohisee rauhallista arkeaan 

Vaihdan asentoa 
kädet ristissä niskan takana 
jalat haran 

vasen koukussa 
oikea suorana 
Täydellä vatsalla ajatteleminen 
on vaikeata 

Kysyt itse 

vastaat itse 
ja päätät itse 
kumpi puoli aiheuttaa 
uuden ajatuksen siirron 
joka voi esimerkiksi 
talosta puhuttaessa 
olla katolla rapisteleva lintu 

Pienestä ikkunasta kamarissa 
auringon valo kipuaa 
pitkin oikeaa säärtä 
törmäten lämpönsä 
vasempaan koukkuun 

Nyt älä liikahda 

Ajattelen kuin puhuisin 
jollekin tuntemattomalle 
- uudelle tutulle 



Hannu Sinervuo 



VAELLAT AIVAN YKSIN 



Vaellat aivan yksin 
kultaista polkua. 
Ja näet auringon. 

Keväiset virrat 

lintujen laulusta soi. 

Luonto rakkauden 

sen soittoa Jumala kuulla saa. 

Ja on onnellinen. 

Vaellat aivan yksin 
kultaista rantaa. 
Ja näet valkeuden. 

Keväiset tähdet 

taivaan kannella soi. 

Luonto pyhyyden 

sen laulua Jumala kuulla saa. 

Ja on onnellinen. 



Kimmo Somppi 



OLETHAN KUITENKIN SIINÄ 



Oi sinua silmäni katse 

ole kuitenkin onnellinen 

näethän rakkautta 

ja viestität lämpöä sydämestä 

taluta minua päivä 

taluta minua jumala kauemmaksi ja 

lähemmäksi 
tuntuu usein kuin sieluni orpona 

harhailisi 

vaikka tuhannet hellät kädet 

minua hyväilevät tai edes koskettavat 

ei ei ei älä mene pois 
älä koskaan 

sillä muuten itkisin yksinäisyyttä 
ja pettymystä iankaikkisesti 
jos olisi huolenpito ja lohdutus 
välittäminen turhaa 
niin tahtoisinko ymmärtää ja auttaa 

ketään 

- edes itseäni 

mutta olethan kuitenkin sinä 

joka loit taivaan ja maan 

ja kerran luot uudet taivaat ja uuden maan 

hän sanoo: katso uudeksi minä teen kaikki 



Kimmo Somppi 



LUOTTAEN 



Luottaen armoon ja rakkauteesi 
olen onnellinen 
käteni on kädessä Jeesuksen 
olen kuninkaan poika 

Kuulet rukoukseni kun olet 

minua lähellä 

tulen laulaen ja soittaen 

huoneeseesi kertoen sinulle 

kauniita sanoja 

kiitos sinulle että minulla 

on sinun henkesi 

Luottaen uskoon ja totuuteesi 
olen onnellinen 

sydämeni on sydämessä Jeesuksen 
olen Jumalan lapsi 

Kuulet huokaukseni kun annat 
hyvää minulle 

tulen puhuen ja kuunnellen 
saleihisi kertoen sinulle 
puhtaita tunteita 
kiitos sinulle että minulla 
on sinun sanasi 



I 

Miten kipeää, 

miten kipeää 
tekevät vuodet 

vielä vuosien jälkeen! 



Eija Tuomela 



II 



Hene pois 
että voin 

kirjoittaa, 
tule takaisin 
että v/oin 

lakata kirjoittamasta 

olet aina tarpeeton 

siellä missä olet 
ja kaivattu 

siellä missä et ole 



Eija Tuomela 



III 



Puut, heidän tyyneytensä 

ilman viileys 
hangen hohtava lämpö, 

kilometrit taittuvat metsän syliin, 
hangesta tulee auringon morsian, 

mietin onko missään kielessä 
yksinäisempää sanaa kuin minä tässä. 



Eija Tuomela 



KATSELEN VALOA 



Illalla kun huominen 

on uneksittavissa 

juon kiinalaista teetä, 

sommittelen kuvia, 

kirjoitan runoja, 

katselen valoa ikkunoissa. 



HÄTÄHUUTO 



Jäätynyt lokki sukeltelee Suomenlahdessa 
Eltaantuneita perhosia 

lentelee autojen pakoputkista 
Karvaton korvaton hiiri 

juoksee raitiovaunukiskoilla 
Tuhatjalkaiset 

kävelevät kymmenellä jalalla 
Tiesitko, että muuttolinnut saivat AIDSin? 



Rinin Melroos 



KUN ON KESÄ 



Cityn varpaat 
ovat simpukanmuotoiset 
kun se menee uimaan 
jossakin Kauppatorin laidalla 
myyvät kalastajat 
meren saaliita 
omiaan 

kun on kesä 
ja autot ruuhkassa 

syleilevät toisiaan 
kapakoitsija menee nukkumaan 
aamulla 

kun lehdenjakaja kimpoaa 

liikkeelle 
City nousee merestä 
uuteen päivään. 



TYTTÄRELLENI 



Sinä iloinen 7-vuotias tyttäreni 
jospa en katselisikaan sinua 
aina äiti-huoltajan silmin: 
puhtaat hiukset? 
pesut? 

siistit ja sopivat v/aatteet? 
vaan eläisin kanssasi 
enemmän myös toisin; 
että arkipäivässämme 'kuulisin' 
helisevän naurusi, tuntisin 
hellät halauksesi ja suukot 
poskelle, - huomioisin kaiken 
syvemmin, ei vain ohimennen. 

Aikuiset! minne tunteemme 
katoaisivatkaan ilman 
lasten läsnäoloa 
elämässämme. 



Ritva Viljanen 



MURROSIKÄISELLE POJALLENI 



Tämä vauhdikas "murkkuikä" 

finni nenänjuuressa ja äänenmurros 

Enhän aina tunne sinua enää 

tavalliseksi pojakseni 

Olet matkalla aikuisuuteen 

täydellä vauhdilla 

He 

kotiväki 

emme aina ehdi 

mukaan käänteissäsi 



Ritva Viljanen 



SUOMALAISELLE 



Katsele maailmaa useammin 
ruusunpunaisten silmälasien takaa, 
rakkaudella! 

Joillakin meistä on aina 
mustat lasit silmillä. 

Siis kaikki on kielteistä, 
kaikki. 

Mikä vaivaa? 



Ritva Viljanen 



